
            [image: http://www.obbj.hr/wp-content/uploads/2013/08/hr-grb.png]

REPUBLIKA HRVATSKA	
VARAŽDINSKA ŽUPANIJA
OPĆINA VIDOVEC 
Općinski načelnik

KLASA: 112-02/26-01/02
URBROJ: 2186-10-02/1-26-01
Vidovec, 18. lipnja 2026.

Na temelju odredbe članka 19. stavak 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19 i 17/25 u nastavku teksta: Zakon), općinski načelnik Općine Vidovec raspisuje
JAVNI NATJEČAJ
za imenovanje pročelnika Jedinstvenog upravnog odjela Općine Vidovec

-1 izvršitelj (m/ž) na neodređeno vrijeme, uz obvezni probni rad od tri mjeseca.

Opći uvjeti za prijam u službu su:
– punoljetnost,
– hrvatsko državljanstvo,
– zdravstvena sposobnost za obavljanje poslova radnog mjesta na koje se osoba prima.

Osim općih uvjeta za prijam u službu, kandidati moraju ispunjavati sljedeće posebne uvjete za prijam u službu:
- sveučilišni diplomski studij ili sveučilišni integrirani prijediplomski i diplomski studij ili stručni  diplomski studij pravne ili ekonomske struke,
- najmanje jedna godina radnog iskustva na odgovarajućim poslovima,
- organizacijske sposobnosti i komunikacijske vještine,
[bookmark: _Hlk232509362]- položen državni ispit II. razine,
- vozačka dozvola B kategorije,
- položen specijalistički program izobrazbe u području javne nabave,
- iskustvo rada na EU projektima,
- poznavanje rada na računalu.

Sukladno članku 24. Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“ broj 74/10, 125/14 i 48/23) na radno mjesto pročelnika može biti imenovan sveučilišni prvostupnik struke, odnosno stručni prvostupnik pravne ili ekonomske struke koji ima najmanje pet godina radnog iskustva na odgovarajućim poslovima i ispunjava ostale uvjete za imenovanje.

Sukladno članku 13. Zakona o ravnopravnosti spolova ("Narodne novine" broj 82/08 i 69/17) na natječaj se mogu javiti osobe oba spola. 

Riječi i pojmovi koji imaju rodno značenje korišteni u ovom natječaju odnose se jednako na muški i ženski rod, bez obzira jesu li korišteni u muškom ili ženskom rodu.

Radnim iskustvom na odgovarajućim poslovima podrazumijeva se radno iskustvo ostvareno na poslovima odgovarajuće stručne spreme i struke, sukladno članku 13. Zakona.

Ravnopravno se mogu natjecati i osobe koje su stekle potrebno radno iskustvo na odgovarajućim poslovima, a nemaju položen državni ispit uz obvezu polaganja državnog ispita u roku od godine dana od prijma u službu.

U službu ne mogu biti primljene osobe za koje postoje zapreke iz članka 15. i 16. Zakona.

Ako kandidat ostvaruje pravo na prednost pri zapošljavanju prema posebnom zakonu, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Pod jednakim uvjetima podrazumijeva se da na kraju provedenog pisanog testiranja kandidata i provedenog intervjua s njima, od kandidata koji su po rang-listi ostvarili najveći i isti broj ukupnih bodova prednost pri zapošljavanju ima onaj kandidat koji se u svojoj prijavi pozvao na to pravo i dokazao ga.

Kandidat koji se poziva na pravo prednosti prilikom zapošljavanja sukladno članku 101. Zakona o hrvatskim braniteljima iz Domovinskog rata i članovima njihovih obitelji ("Narodne novine" broj 121/17, 98/19, 84/21 i 156/23) ima prednost pod jednakim uvjetima prema utvrđenom redoslijedu iz stavka 1. navedenog članka, ukoliko ispunjava uvjete propisane člankom 103. i 104. Zakona, te uvjete iz ovog javnog natječaja. Prema članku 103. stavku 3. Zakona o hrvatskim braniteljima iz Domovinskog rata i članovima njihovih obitelji upućujemo na mrežnu stranicu Ministarstva hrvatskih branitelja https://branitelji.gov.hr/zaposljavanje843/843, na kojoj su navedeni dokazi potrebni za ostvarivanje prava prednosti pri zapošljavanju.

U slučaju kad se podnositelj prijave poziva na pravo prednosti, obvezan je, uz ostalo, dostaviti i dokaz o srodstvu s osobom temeljem koje se poziva na pravo prednosti (rodni list).

Kandidat koji se poziva na pravo prednosti prilikom zapošljavanja, sukladno članku 48.f Zakona o zaštiti vojnih i civilnih invalida rata ("Narodne novine" broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 92/14 i 98/19), uz prijavu na Natječaj, dužan je, osim dokaza o ispunjavanju traženih uvjeta, priložiti i ugovor, rješenje, odnosno potvrdu iz koje je vidljivo spomenuto pravo. 

Kandidat koji se poziva na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom ("Narodne novine" broj 157/13, 152/14, 39/18 i 32/20), dužan je uz prijavu na Natječaj, osim priloženih dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji način je prestao radni odnos kod posljednjeg poslodavca.

Na Natječaj se podnosi prijava u pisanom obliku i potrebno je istu vlastoručno potpisati. Obrazac prijave dostupan je na mrežnoj stranici Općine Vidovec. 
Uz prijavu na natječaj kandidati su dužni priložiti isključivo čitke i pregledne preslike dokumenata, koje ne moraju biti ovjerene: 
a) životopis, vlastoručno potpisan
b) dokaz o hrvatskom državljanstvu - važeća osobna iskaznica, vojna iskaznica, putovnica ili domovnica odnosno elektronički zapis iz knjige državljana,
c) dokaz o stečenoj odgovarajućoj stručnoj spremi i struci (diploma, uvjerenje, potvrda) -kandidati koji su stručnu spremu stekli u inozemstvu trebaju priložiti i rješenje o nostrifikaciji, odnosno priznavanju inozemne kvalifikacije iz kojega je vidljiv stupanj obrazovanja i razina obrazovanja odnosno s kojim je stupnjem i razinom obrazovanja to izjednačeno u Republici Hrvatskoj
d) dokaz o radnom iskustvu na odgovarajućim poslovima u trajanju propisanom za predmetno radno mjesto (ugovor o radu, potvrda poslodavca, rješenje o rasporedu i sl.) koji sadrži vrstu posla i vremenska razdoblja u kojima je kandidat obavljao navedene poslove, a koji je evidentiran u Elektroničkom zapisu Hrvatskog zavoda za mirovinsko osiguranje
e) dokaz o ukupnom radnom iskustvu - elektronički zapis (e-radna knjižica) izdan od Hrvatskog zavoda za mirovinsko osiguranje odnosno potvrda izdana od Hrvatskog zavoda za mirovinsko osiguranje (ne starije od 1 mjeseca), koji mora sadržavati i podatke o poslodavcu, početku i prestanku osiguranja, stvarnoj i potrebnoj stručnoj spremi, radnom vremenu i trajanju staža osiguranja
f) vlastoručno potpisanu izjavu da za prijam u službu ne postoje zapreke iz članka 16. Zakona (izjavu nije potrebno ovjeravati)
g) dokaz o položenom državnom ispitu, ako ga je kandidat položio
h) certifikat programa izobrazbe u području javne nabave
i)  preslika vozačke dozvole B kategorije
j) dokaz o iskustvu rada na EU projektima
k) dokaz prava prednosti pri zapošljavanju, ako se kandidat na njega poziva.

U slučaju da kandidat uz prijavu priloži dokumente u kojima osobni podaci nisu istovjetni onima iz prijave, dužan je dostaviti i dokaz o njihovoj promjeni (preslika vjenčanog ili rodnog lista i sl.). Ako se dostavlja dokumentacija koja nije na hrvatskom jeziku, potrebno je dostaviti ovjereni prijevod na hrvatski jezik.

Preslike dokumenata priloženih prijavi su natječajna dokumentacija koja postaje sastavni dio službenog spisa Općine Vidovec i neće se vraćati. Iznimno, podnositelj prijave može zatražiti povrat natječajne dokumentacije te isto osobno preuzeti u Općini Vidovec.

Kandidatom prijavljenim na Natječaj smatrat će se samo osoba koja podnese pravovremenu i urednu prijavu te ispunjava formalne uvjete iz Natječaja. Urednom prijavom smatra se potpuna prijava, odnosno prijava koja sadrži sve navedene podatke i priloge iz natječaja. 

Nepravodobne i neuredne prijave neće se razmatrati. Osobe koje ne podnesu pravodobnu i urednu prijavu ili ne ispunjavaju formalne uvjete natječaja, ne smatraju se kandidatima prijavljenim na natječaj te će o tome biti obaviještene pisanom obavijesti koja će se dostaviti na e-mail adresu podnositelja navedenu u prijavi.

Za ocjenu ispunjavaju li podnositelji prijave uvjete naznačene u Natječaju, mjerodavan je posljednji dan roka za podnošenje prijava na natječaj.
S kandidatima prijavljenim na natječaj provest će se testiranje i intervju radi provjere znanja i sposobnosti bitnih za obavljanje poslova radnog mjesta za koje se primaju. Ako kandidat ne pristupi prethodnoj provjeri znanja, smatra se da je povukao prijavu na natječaj i više se ne smatra kandidatom.

Na službenoj mrežnoj stranici Općine Vidovec www.vidovec.hr (Natječaji) objaviti će se opis poslova i podaci o plaći za radno mjesto koje se popunjavaju ovim natječajem, način obavljanja prethodne provjere znanja i sposobnosti kandidata i iz kojeg je područja, te pravni i drugi izvori za pripremanje kandidata za prethodnu provjeru znanja i sposobnosti.

Na mrežnoj stranici www.vidovec. hr bit će objavljeno vrijeme i mjesto održavanja prethodne provjere znanja i sposobnosti kandidata, najmanje pet dana prije održavanja provjere.

Prijave se dostavljaju poštom (preporučeno) ili neposredno u pisarnicu Općine Vidovec u propisanom uredovnom radnom vremenu na adresu:  Općina Vidovec, Trg svetog Vida 9, 42205 Vidovec, s naznakom: „Javni natječaj za imenovanje pročelnika Jedinstvenog upravnog odjela Općine Vidovec – ne otvaraj“.

Prijave s potrebnom dokumentacijom podnose se u roku osam (8) dana od dana objave natječaja u "Narodnim novinama".

Izabrani kandidat bit će pozvan da u primjerenom roku, a prije donošenja rješenja o imenovanju, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta te na uvid izvornike drugih dokaza o ispunjavanju formalnih uvjeta, uz upozorenje da se nedostavljanje traženih isprava smatra odustankom od prijma u službu. 

Nakon izbora kandidata, a prije donošenja rješenja o imenovanju za izabranog kandidata, po službenoj dužnosti će se provjeriti postoji li zapreka za prijam u službu zbog pravomoćne osuđivanosti izabranog kandidata za kazneno djelo iz članka 15. te zapreke iz članka 16. Zakona o službenicima i namještenicima u lokalnoj i područnoj (regionalnoj) samoupravi.

O rezultatima izbora prijavljeni kandidati će biti obaviješteni javnom objavom rješenja o imenovanju izabranog kandidata na mrežnoj stranici Općine Vidovec u zakonskom roku, najkasnije u roku od 60 dana od isteka roka za podnošenje prijave. Dostava rješenja svim kandidatima smatra se obavljenom istekom osmoga dana od dana javne objave rješenja o prijmu u službu izabranog kandidata na mrežnoj stranici Općine Vidovec.

 Po raspisanom natječaju ne mora se obaviti izbor te se donosi odluka o obustavi natječaja koja se objavljuje na mrežnoj stranici Općine Vidovec.

